**Volharding (Deel 1/3)**

**Hoofstuk 1: Katie ontdek Die Laagte**

**Katie is eendag in die klas toe Mojo ŉ briljante idee kry ...**

"Katie, ek het ŉ briljante idee!" sê Mojo. "Ons gaan Jufrrou Clara se kunsklas bywoon!"

"Vergeet daarvan!" sê Katie. "Ek’s ŉ wiskundige, nie ŉ kunstenaar nie."

"Of … dalk is jy ... nóg nie ... ŉ kunstenaar nie!" sê Mojo.

"Oukei ... dalk is jy reg. Kom ons maak so!" sê Katie.

**En so hulle gaan toe kunsklas toe.**

**Almal was besig om hulle gate uit te geniet. Almal, behalwe Katie.**

"Nou ja, Katie, ek is klaar goed op pad om ŉ groot kunstenaar te word!" sê Mojo. "Hoe gaan dit met jou?"

"Ag, aaklig!" sê Katie. "Dit lyk net nie reg nie."

"Oeps," sê Mojo. "Dan is jy seker lekker senuweeagtig vir die Groot Uitstalling, nè?"

"Watter Uitstalling?" vra Katie.

**Mojo het vergeet om te noem dat daar altyd ŉ Groot Uitstalling aan die einde van Juffrou Clara se kunsklasse is om die monsters se kunswerke te vier.**

**Nou is Katie doodbang. Dis erg genoeg om in die klas te sukkel. Nou gaan die hele skool dit sien.**

**Katie probeer om van die Groot Uitstalling te vergeet deur haar te verdiep in ŉ boek oor haar gunstelinguitvinder ... *Skepper van die gloeilampie: Thomas Mojomus Edison.***

"Hallo - Mojomus Edison! Hoe het ek hiér beland?"

"Daar’s nie nou tyd vir praat nie, Katie!" sê Edison. "Kan jy nie sien ons is in Die Laagte nie?"

"Ag, jammer," sê Katie. "Wat’s Die Laagte?"

"Hè?" roep Edison na haar.

"Wat’s… Die… Laagte?" skree Katie.

"Aaaa, Die Laagte!" sê Edison. "Wel, elke uitdaging is soos ŉ reis …"

"Aan die begin is jy opgewonde! Jy kan nie wag om sukses te behaal nie. Maar dan raak die reis moeilik. Jy raak gefrusteerd. Jy voel asof jy sommer net moet tou opgooi. Dis wanneer jy weet jy is in Die Laagte!"

"Ja, ek weet hoe dit voel," sê Katie. "Maar jy is ŉ geniale uitvinder. Hoe beland jý in Die Laagte?"

"Almal beland in Die Laagte! Dis die enigste manier om goed wat ons uitdaag te leer ... goed wat ons verstand sterker maak."

"Jislaaik. Kan selfs genieë in Die Laagte beland? Maar, wag so ŉ bietjie. Hoe kom mens uit Die Laagte?"

Maar net toe, onderbreek Mojo vir Katie in haar boek, "Middagete! Bruce sê ons gaan vleistoebroodjies eet. Weg is ons!"

**Katie dink terug aan hoe sy in die kunsklas gesukkel het. Dalk het sy ook in die Die Laagte beland ... nes Edison.**

**Wat dink jy? Het Katie in Die Laagte beland? En as sy het, hoe gaan sy uit Die Laagte kom?**

**H’m, dis beslis ŉ interessante vraag!**

**Volharding (Deel 2/3)**

**Hoofstuk 2: Kan Katie uit Die Laagte kom?**

**Die vorige keer het Katie van Die Laagte geleer … die stryd waardeur almal gaan – selfs genieë soos Mojomus Edison.**

**Katie kon nie wag om haar vriende van Die Laagte te vertel nie.**

“Haai, dis ŉ bakgat idee, Katie,” sê Bruce, “maar hoe kom mens uit hierdie Laagte?”

“Ek sal na middagete uitvind,” sê Katie, “Ek moet net die res van die boek lees.”

**Katie kon nie wag om ná middagete die boek te kry en uit Die Laagte te kom nie. Sy het weggestap biblioteek toe, maar moes uitvind … dat die boek weg is. Katie was mismoedig.**

**Katie het die volgende dag aanhou verf, maar sy het nie die hart daarvoor gehad nie.**

“Jis, Katie! Is jy al uit Die Laagte?” vra Bruce.

“O ja, heeltemal!” sê Katie.

**Maar sonder die boek het Katie eintlik geen benul gehad oor hoe om uit Die Laagte te kom nie. Skielik sien sy iets uit die hoek van haar oog. Sy kon haar oë nie glo nie. Dit het nes Die Laagte gelyk.**

“Wat dink jy van my skildery, Katie?” Dis Juffrou Clara.

“Ken Juffrou Die Laagte?” vra Katie. “Juffrou Clara, Juffrou moet my sê hoe om uit Die Laagte te kom vóór die Groot Uitstalling!”

“O,” sê Juffrou Clara. “Wel, kom ons kyk wat ons kan leer as ons vir Mojo dophou.”

“Ek’s glad nie so seker daarvan nie,” sê Katie. “Ek weet nie of Juffrou al Mojo se werk gesien het nie, maar hy is nou nie eintlik Vincent van… O, my goeiste! Dis baie beter!

“Hoe het hy dit reggekry?”

“Sê jy nou vir my hoe,” sê Juffrou Clara. “Hou hom dop!”

**Katie kyk aandagtig na Mojo.**

“Ek het hom nog nooit so sien konsentreer nie,” sê sy.

“Wag, hy het nou net ŉ fout gemaak,” sê Juffrou Clara. “Kyk wat doen hy nou.”

“Wat was dít?” vra Katie.

“Dít,” sê Juffrou Clara, “was Mojo se senuweeselle wat baie sterker begin raak het – en net omdat hy stil gestaan het om oor sy foute te reflekteer.”

“O!” sê Katie. “Maar wag ŉ bietjie, wat bedoel Juffrou met om stil te staan en te reflekteer?”

“Om te reflekteer,” sê Juffrou Clara, “is maar net om na jou werk te kyk en baie hard te dink oor hoe jy dit beter kan doen. Mojo reflekteer gedurig. Dis wat hom uit Die Laagte gekry het.”

“Wag ŉ bietjie, is dít hoe mens uit Die Laagte kom? Dit lyk so maklik.”

“Dit ís maklik!” stem Juffrou Clara saam, “maar dit beteken nie dit is sonder krag nie. As jy gereeld genoeg nadink, kan die resultaat jou dalk net verras.”

**Katie kon steeds nie glo hoeveel Mojo verbeter het nie, maar sy het bly wonder … kan sy uit Die Laagte kom deur soos Mojo te reflekteer?**

**H’m ... dis beslis ŉ interessante vraag!**

**Volharding (Deel 3/3)**

**Hoofstuk 3: Die Groot Uitstalling**

**Dis die aand voor die Groot Uitstalling. Katie is in haar kamer besig om haar skildery finaal klaar te maak. Na maande van harde werk, voel sy of sy uiteindelik besig is om uit Die Laagte te klim. Op daardie oomblik hoor sy haar ma in die gang praat.**

“Haai, Katie, hoe lyk jou skildery, my skat? Gaan dit die beste by die Groot Uitstalling wees?”

**En, dadelik kom al Katie se vrese weer na vore. Sy was nog altyd die beste, maar sy het nog nooit voorheen in Die Laagte beland nie. Kan sy steeds die beste wees?**

**Die volgende dag het die hele skool by die gimnastieksaal byeengekom. Dit was tyd vir die Groot Uitstalling. Die skare loop na Katie se skildery toe.**

Sy was nog nooit so senuagtig nie – totdat sy hoor hoe Bruce sê, “Ditsem, Katie!”

**En die ander monsters sluit by hom aan. Hulle is mal daaroor. Katie slaak ŉ groot sug van verligting. Sy was steeds die beste.**

**Maar dan wys Gabby haar skildery en Katie besef dat sy tog nie die beste is nie.**

“Het jy dit gesien?” vra Mojo. “Dit het my hartsnare geroer, Katie. Ek’t nog nooit iets so hartroerend mooi gesien nie!”

“Maar, haai wag, jy’s nie ontsteld net omdat joune nie die beste is nie, is jy?” vra Bruce.

“Eintlik is ek glad nie ontsteld nie. Vir die heel eerste keer in my lewe gee ek nie om of ek die beste is nie. Ek dink ek het iets anders van Mojomus Edison geleer.”

“Nee, wag! Wel, ons weet mos darem dít gaan nie werk nie, Katie,” sê Edison.

“Wag ŉ bietjie, hoekom is jy so opgewonde?” vra Katie. “Jy moes teen hierdie tyd al honderde kere misluk het.”

“Misluk?!! Watwou!” sê Edison. “Ek sou eerder sê dat ek net nuwe maniere leer oor hoe om te verbeter. Elke gloeilampie is beter as die vorige een, my diertjie. Onthou, as jy seker van sukses wil wees, moet jy altyd net weer nog een poging aanwend.”

“Goeiste! Edison het dus regtig van Die Laagte gehou?” sê Bruce.

“Ja!” sê Katie. “En ek het gisteraand iets anders besef. Ek hou ook van Die Laagte. Ek het so gekonsentreer om te reflekteer en verbeter … dat al die druk om die beste te wees net verdwyn het. En al wat ek nou wil doen, is net om beter te raak. In elkgeval, ek gaan kyk of Gabby enige wenke het om my te help om ŉ beter kunstenaar te word.”

“Jinne, dis regtig ŉ voortreflike houding, Katarina!” sê Bruce.

**En dit was inderdaad ŉ voortreflike houding.**

**Maar wat dink jy? Watse lesse het Katie geleer oor om in Die Laagte te wees?**

**Wel, na my mening, is dit beslis ŉ interessante vraag.**